रिपोर्ट के अनुसार समिति में रिपब्लिकन पार्टी के नेता चक ग्रासले बुधवार को सुनवाई चाहते थे लेकिन फोर्ड ने गुरुवार को सुनवाई की मांग की क्योंकि उनके मुताबिक वह घटना के वक्त मौजूद एक व्यक्ति को गवाह के तौर पर बुलाना चाहती हैं. इससे पहले दिन में फोर्ड सीनेट की न्यायपालिका समिति के समक्ष अपना बयान दर्ज कराने के लिए तैयार हो गई थीं. फोर्ड के दो वकीलों डेब्रा काट्ज और लीजा बैंक्स ने सांसद चक ग्रैसली को ईमेल किया, ‘‘डॉ फोर्ड ने ब्रेट कावानाह के खिलाफ यौन उत्पीड़न के आरोपों पर पूरी जानकारी देने के समिति के अनुरोध को स्वीकार कर लिया है.’’